Ξηροπήγαδο Αιτωλοακαρνανίας

Το Ξηροπήγαδο είναι οικισμός στην Ναυπακτία και την Περιφερειακή Ενότητα Αιτωλοακαρνανίας.

 Γεωγραφικά στοιχεία 
Το Ξηροπήγαδο βρίσκεται ανατολικά της Ναυπακτου, επί της εθνικής οδού Ναυπάκτου-Ιτέας, σε απόσταση περίπου τριών χιλιόμετρων. Στην ουσία η ανατολική πλευρά της Ναυπάκτου και η δυτική πλευρά του Ξηροπήγαδου έχουν ενωθεί. Κατά μήκος του εθνικού δρόμου έχουν αναπτυχθεί πολλές εμπορικές επιχειρήσεις, οι οποίες εξυπηρετούν καθημερινά τις βασικές ανάγκες των κατοίκων.

Το Ξηροπήγαδο χαρακτηρίζεται ως πεδινό χωριό με υψόμετρο 50 μέτρων και συνολικής εκτάσεως 2,1 χιλιάδων στρεμμάτων (8,5 τετραγωνικών χιλιόμετρων), εκ των οποίων το 81% περίπου (1,7 χιλιάδες στρέμματα) είναι καλλιεργήσιμο (σύμφωνα με την απογραφή γεωργικής κτηνοτροφίας ΕΣΥΕ 1991) και μόλις 0,4 χιλιάδες στρέμματα είναι εκτάσεις οικισμών.

Διοικητικές μεταβολές
Σύμφωνα με την απογραφή του 2011, ο μόνιμος πληθυσμός ανήλθε στους 473 κατοίκουςΠαλιότερες απογραφές: απογραφή 1971: 272 κάτοικοι, απογραφή 1981: 342 κάτοικοι..

Πριν να ψηφιστεί το νομοσχέδιο Καποδίστρια (ν.2539/97), το Ξηροπήγαδο ήταν αυτοδύναμη κοινότητα, ενώ ακριβώς μετά την εφαρμογή του νομοσχεδίου διοικητικά ανήκει στον δήμο Ναυπάκτου. Με το σχέδιο Καλλικράτης (ν.3852/2010), το Ξηροπήγαδο διοικητικά ανήκει στον δήμο Ναυπακτίας και στην ευρύτερη περιφέρεια Δυτικής Ελλάδος.

 Απογραφές πραγματικού πληθυσμού (de facto) 
Απογραφή1951196119711981199120012011Πληθυσμός338467272342518477473

Παραπομπές

Πηγές
https://web.archive.org/web/20190828222727/http://www.aitnia.gr/ 
http://www.nafpaktos.gr

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου